
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 105
                                                               din 18 iunie 2019
privind desfășurarea transportului de persoane, în scop turistic, în centrul istoric, zona

mediană și în cetatea medievală din Municipiul Sighișoara cu anumite categorii de vehicule

Consiliul Local al Municipiului Sighişoara, întrunit în ședință extraordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15.382/03.06.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere faptul că Cetatea Medievală Sighișoara atrage în fiecare an mii de turiști, sens în care, desfășurarea transportului de persoane, în scop turistic, în centrul istoric, zona mediană și în cetatea medievală din Municipiul Sighișoara cu anumite categorii de vehicule, respectiv titicar (trenuleț de agrement) și tuk tuk, este oportună pentru diversitatea și impulsionarea turismului;

Având în vedere faptul că, în data de 05.03.2019, conform procesului - verbal cu nr. 5.723/01.03.2019, Comisia de circulație rutieră pe raza administrativ-teritorială a Municipiului Sighișoara, constituită prin Hotărârea Consiliului Local Sighișoara nr. 56/30.03.2017, astfel cum a fost modificată prin Hotărârea Consiliului Local Sighișoara nr. 188/27.09.2018, a acordat avize favorabile cu privire la traseele și punctele de staționare pentru titicar (trenuleț de agrement) și tuk tuk;

Având în vedere prevederile Regulamentului de parcare, acces şi trafic în Cetatea Medievală Sighişoara - Zonă protejată cu valoare mondială, aprobat prin Hotărârea Consiliului Local Sighişoara nr. 128 din 28.07.2011, cu modificările și completările ulterioare;

Având în vedere prevederile Ordonanței de urgență a Guvernului nr. 43/1997 privind regimul drumurilor, republicată, cu modificările și completările ulterioare;

Având în vedere prevederile Ordonanței Guvernului nr. 27/2011 privind transporturile rutiere, cu modificările și completările ulterioare; 

Având în vedere prevederile Ordonanței de urgență a Guvernului nr. 195/2002 privind circulația pe drumurile publice, republicată, cu modificările și completările ulterioare; 

Având în vedere prevederile Hotărârii Guvernului nr. 1391/2006 pentru aprobarea Regulamentului de aplicare a Ordonanței de urgență a Guvernului nr. 195/2002, cu modificările și completările ulterioare;

Ținând cont de prevederile Legii nr. 98/2016 privind achizițiile publice, cu modificările și completările ulterioare, cu precădere principiile statuate în art. 2 alin. (2);

Având în vedere Raportul de specialitate al Direcției Administrarea Patrimoniului, înregistrat cu nr. 15.381/03.06.2019, prin care se propune desfășurarea transportului de persoane, în scop turistic, în centrul istoric, zona mediană și în cetatea medievală din Municipiul Sighișoara cu anumite categorii de vehicule, respectiv titicar și tuk tuk, îndeplinindu-se prevederile legale în acest sens;

Având în vedere avizul favorabil al comisiei de comerț;
În temeiul art. 36, alin. (2) lit. „d”, alin. (6) lit. „a”, pct. 13 și 19 și alin. (9), art. 45 alin. (1) și a art. 115 alin. (1) lit. „b” din Legea nr. 215/2001, legea administrației publice locale, republicată, cu modificările și completările ulterioare,

                                                     H O T Ă R Ă Ș T E:

Art. 1. (1) Se aprobă desfășurarea, pe o perioadă de 5 (cinci) ani de la data adoptării prezentei, a transportului de persoane, în scop turistic, în centrul istoric, zona mediană și în cetatea medievală din Municipiul Sighișoara cu anumite categorii de vehicule, respectiv cu cel mult 2 (două) vehicule tip titicar (trenuleț de agrement).

(2) Deținătorii legali de vehicule tip titicar, vor putea desfășura transportul de persoane, în scop turistic, în centrul istoric, zona mediană și în cetatea medievală din Municipiul Sighișoara, în urma selecției ce se va desfășura potrivit unui procedeu transparent, în baza reglementărilor și criteriilor de selecție și conform avizului favorabil dat de Comisia de circulație rutieră pe raza administrativ-teritorială a Municipiului Sighișoara.

(3) În aviz se va menționa, în mod expres, traseul pe care se poate desfășura acest transport de persoane în scop turistic, precum și locurile de parcare.

(4) Pentru fiecare vehicul tip titicar se va achita de către deținătorul legal o taxă de acces la traseu de minim 600 de lei/lună.

(5) Deținătorii legali de vehicul tip titicar sunt direct răspunzători de modul în care execută și desfășoară activitatea de transport persoane, în scop turistic, cu vehiculul tip titicar și se obligă să obțină și să dețină toate autorizațiile și avizele necesare în vederea desfășurării activității de transport.

Art. 2. (1) Se aprobă desfășurarea, pe o perioadă de 5 (cinci) ani de la data adoptării prezentei, a transportului de persoane, în scop turistic, în centrul istoric, zona mediană și în cetatea medievală din Municipiul Sighișoara cu anumite categorii de vehicule, respectiv cu cel mult 2 (două) vehicule tip tuk tuk.

(2) Deținătorii legali de vehicule tip tuk tuk, vor putea desfășura transportul de persoane, în scop turistic, în centrul istoric, zona mediană și în cetatea medievală din Municipiul Sighișoara, în urma selecției ce se va desfășura potrivit unui procedeu transparent, în baza reglementărilor și criteriilor de selecție și conform avizului favorabil dat de Comisia de circulație rutieră pe raza administrativ-teritorială a Municipiului Sighișoara.

(3) În aviz se va menționa, în mod expres, traseul pe care se poate desfășura acest transport de persoane în scop turistic, precum și locurile de parcare.

(4) Pentru fiecare vehicul tip tuk tuk se va achita de către deținătorul legal o taxă de acces la traseu de minim 300 de lei/lună.

(5) Deținătorii legali de vehicul tip tuk tuk sunt direct răspunzători de modul în care execută și desfășoară activitatea de transport persoane, în scop turistic, cu vehiculul tip tuk tuk și se obligă să obțină și să dețină toate autorizațiile și avizele necesare în vederea desfășurării activității de transport.

Art. 3. Cu data adoptării prezentei hotărâri, prevederile Hotărârii Consiliului Local Sighișoara nr. 141/31.08.2017, prevederile art. 1 din Hotărârea Consiliului Local Sighișoara nr. 134/08.07.2014, precum și orice altă prevedere contrară, incidentă în speță, își încetează valabilitatea.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, aparatul de specialitate al acestuia și persoanele nominalizate în Comisia de circulație rutieră pe raza administrativ-teritorială a Municipiului Sighișoara.

Art. 5. Prin grija doamnei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Marcu Gheorghe        

                                                                                              Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu 14 voturi ”pentru” și 2 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;

  1 ex. Biroul Juridic;

  1 ex. Biroul Achiziții, Accesare Fonduri Europene și Management Proiecte;

  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Serviciul Public Poliţia Locală;

  1 ex. Poliţia Municipiului Sighişoara;
  1 ex  domnul consilier local Matei Ovidiu - Daniel;
  1 ex. domnul consilier local Ștefănescu Constantin;

  1 ex. domnul Nerișanu Nicușor - Dorian;

  1 ex. doamna Dița Ioana; 
  1 ex. domnul Ionescu Aurelian;

  1 ex. domnul Maior Gheorghe;
  1 ex. doamna Popescu Adina - Gabriela; 

  1 ex. domnul Radu Pavel - Puiu;
  1 ex. doamna Cezar Mihaela. 
23 ex.

B.A. 

